OpenLLM-France/wikimedia huggingface dataset:
# Viquipèdia en ucraïnès

La Viquipèdia en ucraïnès (en ucraïnès Українська Вікіпедія, Ukrayins'ka Vikipediya) és l'edició de la Viquipèdia en ucraïnès. El primer article va ser escrit el 30 de gener de 2004. L'1 d'octubre de 2005 va arribar a l'article 20.000 i fou la catorzena wikipèdia més gran. L'agost de 2008 tenia més de 120.000 articles. Actualment, (octubre 2024) té 1.119.018 articles i és la 14a edició més gran de Wikipedia.

## Estadístiques

* 30 de gener de 2004 — 1r article (Àtom)
* 4 d'abril de 2004 — 1.000 articles
* 1 d'octubre de 2005 — 20.000 articles
* 15 d'octubre de 2006 — 30.000 articles
* 12 de novembre de 2006 — 40.000 articles
* 16 de gener de 2007 — 50.000 articles
* 17 de maig de 2007 — 60.000 articles
* 9 de setembre de 2007 — 70.000 articles
* 13 de desembre de 2007 — 80.000 articles
* 24 de gener de 2008 — 90.000 articles
* 28 de març de 2008 — 100.000 articles
* 13 de juliol de 2008 — 120.000 articles
* 19 de febrer de 2012 — 365.524 articles
* 28 de setembre de 2012 — 401.533 articles
* 9 de setembre de 2013 — 463.557 articles
* 12 de maig de 2014 — 500.000 articles
* 13 de novembre de 2015 — 600.000 articles
* 4 de juny de 2017 — 700.000 articles
* 10 de juliol de 2018 — 800.000 articles
* 19 d'abril de 2019 — 900.000 articles
* 23 de març de 2020 — 1.000.000 articles
* 5 de juliol de 2021 — 1.100.000 articles
* 10 d'octubre de 2022 — 1.200.000 articles
* 9 de desembre de 2023 — 1.300.000 articles

## Referències

* ↑ Бондаренко, А. І. ("Bondarernko, A. I.). «Вікіпедія як освітній ресурс: досягнення і перспективи» p. 25–28. Sumy, Ukraine: Божкова, В. В., 15–16 novembre 2012. [Consulta: 22 setembre 2013].
* ↑ List of Wikipedias
* ↑ Pantages, Moka. «Ukrainian Wikipedia Reaches 250,000 Article Milestone». Wikimedia Foundation, 23-12-2010. [Consulta: 22 setembre 2013].

## Vegeu també

* Viquipèdia
* Ucraïnès
# Viquipèdia en turc

La viquipèdia en turc (turc: Türkçe Vikipedi) és l'edició de la Viquipèdia en llengua turca creada el desembre de 2002, amb el nom local de "Vikipedi". És una de les versions més importants, tot superant els 290.000 articles i amb més de 500.000 usuaris registrats als inicis de 2014.

## Referències

* ↑ List of Wikipedias

## Vegeu també

* Bloqueig de la Viquipèdia a Turquia
# Vostok 6

Vostok 6 (rus: Восток-6) cosmonau tripulada, l'última (tripulada) del programa Vostok.

## Tripulació

* Pilot-cosmonauta Valentina Tereixkova, la primera dona a volar a l'espai.
* Tripulació de suport: Irina Soloviova.
* Tripulació de suport: Valentina Ponomariova.

## El vol

Aquest era un vol conjunt. En la seva primera òrbita, la Vostok 6 es va aproximar a gairebé cinc quilòmetres de la Vostok 5 (pilotat per Valeri Bikovski), el punt més proper aconseguit en el vol, i establir el contacte per ràdio. Els objectius del vol incloïen: anàlisi comparativa dels efectes del vol espacial en l'organisme d'homes i dones; investigació mèdic - biològica; desenvolupament i millora dels sistemes de la nau espacial sota condicions de vol conjunt. En aquest vol en particular va ser solucionat de manera definitiva el problema de l'alimentació dels cosmonautes.
Es van realitzar adaptacions tant al vestit espacial com en la construcció de la nau de manera que estiguessin adaptats per a l'organisme femení.
La major part del temps els cosmonautes es van ocupar dels experiments de radiocomunicació. Els cosmonautes mantenien un enllaç amb la Terra a través d'ona curta i ultracurta, i també mantenien el contacte radial entre ells, coordinant les accions i comparant els resultats de les observacions.
Va ser idea de Serguei Koroliov, després del vol de Iuri Gagarin, el posar una dona en l'espai com a novetat. Nikita Khrusxov va fer la selecció final de la tripulació.
Aquest vol també va ser usat amb fins propagandístics per mostrar els èxits del socialisme, tant per l'abast de la tècnica espacial com per demostrar que a l'URSS les dones havien iguals possibilitats que els homes. No obstant això, van passar 19 anys abans que una altra dona soviètica, Svetlana Savítskaia, volés a l'espai.

## Enllaços externs

* "Chaika", la primeda dama de l'espai Arxivat 2005-11-17 a Wayback Machine..
* Космический корабль "Восток-6" Arxivat 2006-09-25 a Wayback Machine. La cosmonave Vostok 6, en rus.
* Рекордный полёт "Чайки" Arxivat 2005-04-08 a Wayback Machine. o El vol rècord de la "Gavina".
* Vostok 6, en anglès.
* Vostok 6 Arxivat 2005-05-11 a Wayback Machine., en rus, anglès i alemany.
# Vostotxni (Beriózovi)

* Per a altres significats, vegeu «Vostotxni».
Vostotxni - Восточный (rus) és un possiólok del krai de Krasnodar, a Rússia. Es troba a les terres baixes de Kuban-Azov, al nord del curs del riu Kuban, a 22 km al nord-oest del centre de Krasnodar, la capital.
Pertany al municipi de Beriózovi.
# Vostotxni (Oktiabrski)

* Per a altres significats, vegeu «Vostotxni».
Vostotxni - Восточный (rus) és un possiólok del krai de Krasnodar, a Rússia. Es troba a les planes del Kuban-Priazov, a la vora del riu Siniükha, petit tributari del Txamlik, afluent del Labà, de la conca del Kuban. És a 20 km al nord-oest de Kurgàninsk i a 139 km a l'est de Krasnodar.
Pertany al possiólok d'Oktiabrski.
# Vostotxni (Ivantéievka)

* Per a altres significats, vegeu «Vostotxni».
Vostotxni (en rus: Восточный) és un poble (un possiólok) de l'óblast de Saràtov, a Rússia, segons el cens del 2010 tenia 309 habitants. Pertany al districte municipal d'Ivantéievka.

## Referències

* ↑ Plantilla:Книга
* ↑ Plantilla:Книга
* ↑ «Топографические карты СССР N-39 (В) 1:100000. Самарская область.». ЭтоМесто. Arxivat de l'original el 2018-01-15. [Consulta: 10 gener 2018].
# Vantablack

El Vantablack és una substància feta a partir de nanotubs de carboni i és la substància més fosca que existeix actualment, arribant a absorbir fins a un 99,965% de la radiació de llum visible. El seu nom prové de l'acrònim anglès Vertically aligned NanoTube Arrays: conjunt de nanotubs verticalment alineats.

## Propietats

El Vantablack està format per una mena de "bosc" de tubs verticals alineats verticalment. Quan la llum arriba al Vantablack, en lloc de reflectir-la, queda atrapada sent contínuament desviada entre els nanotubs, eventualment és absorbida i posteriorment dissipada en forma de calor.

## Referències

* ↑ «Vantablack, the world's darkest material, is unveiled by UK firm», 15-07-2014. [Consulta: 19 juliol 2014].
* ↑ «Vantablack: U.K. Firm Shows Off 'World's Darkest Material'», 15-07-2014. [Consulta: 19 juliol 2014].
* ↑ «Vantablack, the world's darkest material, is unveiled by UK firm». , 19-07-2014 [Consulta: 19 juliol 2014].
# Vyšná Polianka

Vyšná Polianka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1572.
# Varietat

«Varietat» té aquests significats:
* Varietats, espectacle format per actuacions independents.
* Biologia:
** Varietat biològica, categoria taxonòmica inferior a la de la subespècie
** Varietat ecològica és una població d'una espècie.
* Varietat lingüística, ús específic d'una llengua
* Matemàtiques:
** Varietat (matemàtiques)
** Varietat diferenciable
** Varietat lineal
** Varietat real
** Varietat topològica
# Vega del Guadalquivir

La Vega del Guadalquivir és una comarca situada a la província de Sevilla, a Andalusia.
És formada pels municipis limítrofs al riu Guadalquivir fins a la seva arribada a la comarca Metropolitana de Sevilla. Comprèn els municipis d'Alcalá del Río, Alcolea del Río, Brenes, Burguillos, Cantillana, La Algaba, Lora del Río, Peñaflor, Tocina, Villanueva del Río y Minas i Villaverde del Río.
Limita a l'est amb la província de Còrdova, al sud amb la Campiña de Carmona i la comarca Metropolitana de Sevilla, i a l'oest i nord amb la Sierra Norte de Sevilla.
# Vega de San Mateo

Vega de San Mateo és un municipi de l'illa de Gran Canària, a les illes Canàries. Comprèn els nuclis de Aríñez, La Bodeguilla, Camaretas, Cueva Grande, Hoya del Gamonal, Las Lagunetas, La Lechucilla, La Lechuza, Risco Prieto, Utiaca, Vega de San Mateo, La Yedra, Cruz de Tejeda, Cruz del Herrero, Cruz del Saucillo, Galas, El Gallego, Lomo Carbonero i La Solana.

## Demografia i població

Demografia i població
| Any | Població | Densitat |
| 1991 | 6.153 | - |
| 1996 | 7.316 | - |
| 2001 | 6.979 | 183,65/km² |
| 2002 | 7.575 | - |
| 2003 | 7.610 | 200,85/km² |
| 2004 | 7.617 | 199,66/km² |
| 2006 | 7.661 | 202,40/km² |
| 2007 | 7.611 | 200,87/km² |

## Política i govern

| 1987-1991 | |
| 1991-1995 | Francisco Ojeda Martel |
| 1995-2006 | Miguel Hidalgo Sánchez (ASM) |
| 2006-2007 | Gregorio González Vega (ASM) |
| 2007-2011 | Gregorio González Vega (ASM) |

## Persones il·lustres

* Emilio González Déniz, escriptor
* Antolín Dávila, escriptor
* Rafael Franquelo, escriptor
* María del Carmen Naranjo Santana, historiadora
* Paco Juan Déniz, pintor
* Juan José Gil, pintor
* Rafael Monagas, pintor

## Referències

* ↑ «Datos del Registro de Entidades Locales». [Consulta: 1 diciembre 2018].
* ↑ Instituto Nacional de Estadística (España). «Alteraciones de los municipios en los Censos de Población desde 1842». [Consulta: 4 febrer 2024].
# Walkover

Walkover (sovint abreviat w/o) és, en esport, una victòria atorgada a una persona o equip si no hi ha més competidors, perquè es van retirar, van ser desqualificats o no van assistir a l'encontre.
L'ús del terme s'origina en les curses de cavalls al Regne Unit on, tot i haver-hi un sol competidor, cal que el cavall recorri (walk over) tota la pista perquè se li reconegui el triomf.
Actualment, el seu ús s'ha ampliat a gairebé totes les disciplines. En futbol, el mínim de jugadors d'un equip és 7, ja sigui per expulsions o manca d'efectius; l'equip involucrat perd per 3-0 i l'equip contrari venç per w/o.

## Referències

* 1 2 «walkover». TERMCAT. [Consulta: 15 juny 2017].
* ↑ «Walk overs» (en anglès). The British Horseracing Authority. Arxivat de l'original el 21 de desembre 2012. [Consulta: 15 juny 2017].
# Volta a Llombardia 1969

La Volta a Llombardia 1969 fou la 63a edició de la clàssica ciclista Volta a Llombardia. La cursa es va disputar el diumenge 11 d'octubre de 1969, sobre un recorregut de 266 km. El vencedor final fou el belga Jean-Pierre Monseré (Flandria-De Clerck-Krüger), que s'imposà davant del seu compatriota Herman Van Springel (Dr. Mann-Grundig) i l'italià Franco Bitossi (Filotex).

## Classificació general

| | Ciclista | Equip | Temps |
| 1 | Jean-Pierre Monseré | Flandria-De Clerck-Krüger | 6h 38' 54 |
| 2 | Herman Van Springel | Mann-Grundig | m.t. |
| 3 | Franco Bitossi | Filotex | m.t. |
| 4 | Martin Van Den Bossche | Faemino-Faema | m.t. |
| 5 | Raymond Poulidor | Mercier-BP-Hutchinson | m.t. |
| 6 | Georges Pintens | Mann-Grundig | m.t. |
| 7 | André Poppe | Mann-Grundig | m.t. |
| 8 | Raymond Delisle | Peugeot-Esso-Michelin | m.t. |
| 9 | Jan Janssen | Bic | + 19" |
| 10 | Antoon Houbrechts | Flandria-De Clerck-Krüger | m.t. |

## Referències

* «Cyclisme - Tour de Lombardie - 1969». les-sports.info. [Consulta: 12 juny 2017].
* «Giro di Lombardia 1969». cyclebase.nl. [Consulta: 12 juny 2017].
* «63a edizione Giro di Lombardia (1969)». museociclismo.it. [Consulta: 12 juny 2017].

## Enllaços externs

* Web oficial de la cursa (italià)
# Volta a Llombardia 1964

La Volta a Llombardia 1964 fou la 58a edició de la clàssica ciclista Volta a Llombardia. La cursa es va disputar el diumenge 17 d'octubre de 1964, sobre un recorregut de 266 km. El vencedor final fou l'italià Gianni Motta (Molteni), que s'imposà davant el seu compatriota Carmine Preziosi (Pelforth-Sauvage-Lejeune) i el belga Jos Hoevenaers (Flandria-Romeo).

## Classificació general

| | Ciclista | Equip | Temps |
| 1 | Gianni Motta | Molteni | 6h54'00 |
| 2 | Carmine Preziosi | Pelforth-Sauvage-Lejeune | + 2'06" |
| 3 | Jos Hoevenaers | Flandria-Romeo | m.t. |
| 4 | Adriano Durante | Legnano | m.t. |
| 5 | Italo Zilioli | Carpano | + 2'38" |
| 6 | Michele Dancelli | Molteni | + 5'35" |
| 7 | Jan Janssen | Pelforth-Sauvage-Lejeune | + 6'28" |
| 8 | Gianni Marcarini | Mercier-BP-Hutchinson | m.t. |
| 9 | Jo de Roo | Saint Raphaël-Gitane | m.t. |
| 10 | Franco Cribiori | Gazzola | m.t. |

## Referències

* «Cyclisme - Tour de Lombardie - 1964». les-sports.info. [Consulta: 30 juny 2017].
* «Giro di Lombardia 1964». cyclebase.nl. [Consulta: 30 juny 2017].
* «58a edizione Giro di Lombardia (1964)». museociclismo.it. [Consulta: 30 juny 2017].

## Enllaços externs

* Web oficial de la cursa (italià)
# Wang Guxiang

Wang Guxiang (xinès: 王谷祥; pinyin: Wáng Gǔxiáng), també conegut com a Luzhi i Youshi, fou un pintor xinès que va viure sota la dinastia Ming. Va néixer a Changzhou, província de Jiangsu vers l'any 1501 i va morir el 1568. Va ser funcionari amb el grau jinzhi. Per raons que es desconeixen (se sap poc de la seva biografia) va deixar de pintar a la meitat de la seva vida. Va ser un pintor paisatgista que també va ser cèlebre pintant flors i ocells. Va estudiar pintura amb Wen Zhenming. Es troben obres seves al Museu de Honolulu, al Museu Nacional del Palau de Taipei, al Museum für Ostasiatische Kunst de Colònia i al Museu de Xangai.

## Bibliografia

* Superfluous Things: Material Culture and Social Status in Early Modern China de Craig Clunas. Pàg. 123.
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit.ISBN 2700030184.

## Referències i enllaços externs

* http://www.china-on-site.com/pages/painter/1065.php Arxivat 2020-01-29 a Wayback Machine.
* http://www.artic.edu/aic/collections/artwork/artist/Wang+Guxiang
* http://www.brooklynmuseum.org/opencollection/objects/158269/One_Hundred_Flowers
Algunes informacions d'aquest article prové del dedicat a aquest artista en la Wikipedia de llengua francesa.
# Wardsmithita

La wardsmithita és un mineral de la classe dels borats. Va ser anomenada en honor de Ward Cromwell Smith (1906-1998), geòleg del USGS que va treballar amb borats.

## Característiques

La wardsmithita és un borat de fórmula química Ca₅Mg(B₄O₇)₆·30H₂O. Cristal·litza en el sistema hexagonal. Els seus cristalls són de subèdrics a anèdrics, en forma d'escates primes amb contorn hexagonal, de fins a 15 μm; també apareix en coàguls i nòduls de gra fi, i recobriments irregulars. La seva duresa a l'escala de Mohs és 2,5.

## Formació i jaciments

La warsmithita és un mineral rar producte de la meteorització de priceïta i colemanita. Va ser descoberta gràcies a mostres trobades en dos indrets diferents de Ryan, a Furnace Creek (Comtat d'Inyo, Califòrnia). Posteriorment ha estat descrita a altres indrets del mateix comtat.

## Referències

* 1 2 3 «Wardsmithite» (en anglès). Mindat. [Consulta: 7 novembre 2015].
* ↑ «Wardsmithite» (en anglès). Handbook of Mineralogy. Arxivat de l'original el 4 de març 2016. [Consulta: 20 maig 2018].
# Vétiu

Vétiu (en rus: Ветью) és un poble (un possiólok) de la República de Komi, a Rússia, segons el cens del 2010 tenia 141 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Wilfried Bony

Wilfried Guemiand Bony (10 de desembre de 1988) és un jugador ivorià que juga com a davanter amb l'Stoke City FC de la Premier League, cedit pel Manchester City FC.
# Wenguang Huang

Wenguang Huang és un escriptor, traductor i periodista xinès nascut a Xi'an el 1965 fill d'un comunista decebut. Després de Tiananmen va residir als Estats Units on va fer un doctorat. Crític amb el comunisme i amb el règim actual xinès. Com a periodista els seus escrits s'han publicat al The Wall Street Journal Asia, Chicago Tribune, The Paris Review, Asia Literary Review i The Christian Science Monitor. El 2007 va rebre el PEN Translation Fund.

## Obres

* "The Little Red Guard"(2012). Escrita en anglès. L'autor la vol publicar en xinès tot escrivint-la de nou i introduint nous capítols. S'ha publicat en castellà per l'editorial Libros del Asteoride com a "El pequeño guardia rojo".
* "Death in the Lucky Holiday Hotel: Murder, Money and an Epic Power Struggle in China". N'és coautor juntament amb [Pin Ho]. Cronica sobre el cas [Bo Xilai] i la seva esposa.

## Fonts

* http://cultura.elpais.com/cultura/2013/06/11/actualidad/1370962929_319111.html
* http://dailyme.com/story/2013052600001608%5BEnllaç+no+actiu%5D
# Wallkilldel·lita-(Fe)

La wallkilldel·lita-(Fe) és un mineral de la classe dels fosfats.

## Característiques

La wallkilldel·lita-(Fe) és un fosfat de fórmula química (Ca,Cu)₄Fe₆$^{2+}$(AsO₄,SiO₄)₄(OH,O)₈·18H₂O. Va ser aprovada com a espècie vàlida per l'Associació Mineralògica Internacional l'any 1997. Cristal·litza en el sistema hexagonal. La seva duresa a l'escala de Mohs es troba entre 2 i 3. És un minerals isostructural amb la wallkilldel·lita.
Segons la classificació de Nickel-Strunz, la wallkilldel·lita-(Fe) pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, mil·lisita, wardita, agardita-(Nd), agardita-(Y), agardita-(Ce), agardita-(La), goudeyita, mixita, petersita-(Y), zalesiïta, plumboagardita, calciopetersita, cheremnykhita, dugganita, kuksita, wallkilldel·lita i angastonita.

## Formació i jaciments

Va ser descoberta a les mines de Roua, al municipi francès de Daluis, al departament dels Alps Marítims, dins la regió de Provença – Alps – Costa Blava. També ha estat descrita a la propera mina Hubac de Jourdan, així com a la mina Grand-Praz, al municipi d'Ayer (Valais, Suïssa) i al dipòsit d'Uriya, a la ciutat de Saiki (Oita, Japó). Als territoris de parla catalana ha estat descrita a la prospecció de barita de La Burguera, a la localitat catalana de Capafonts (Baix Camp).

## Referències

* ↑ «Wallkilldellite-(Fe)» (en anglès). Mindat. [Consulta: 11 desembre 2017].
* ↑ «Wallkilldellite-(Fe) from La Burguera baryte prospect, Capafonts, Baix Camp, Tarragona, Catalonia, Spain». Mindat. [Consulta: 7 febrer 2024].
# Wallisià

El wallisià (Fakaʻuvea) és una llengua polinèsia parlada a l'illa Wallis, una de les que formen la regió d'ultramar de Wallis i Futuna. També és anomenada Uveà de l'est per tal de diferenciar-la de l'Uveà de l'oest, parlat a Ouvéa, una de les Illes Loyauté (Nova Caledònia).
El wallisià ha estat classificat com a llengua polinèsia nuclear, molt propera al tongalès, ja que formà part de l'Imperi Tu'i Tonga. És propera també al samoà i al malgaix com mostra la tabla següent.
| | Correspondència dels fonemes | Correspondència dels fonemes | Correspondència dels fonemes | Correspondència dels fonemes | Correspondència dels fonemes | Correspondència dels fonemes |
| Fonema | | Tongalès | Samoà | Wallisià | Malgaix | Català |
| /ŋ/ | *taŋata | tangata | tagata | tagata | ranada | home |
| /s/ | *sina | hina | sina | hina | sina(matsaho) | cana |
| /ti/ | *tiale | siale | tiale | tiale | fialy | Gardenia |
| /k/ | *waka | vaka | vaʻa | vaka | baka | canoa |
| /f/ | *fafine | fafine | fafine | fafine | vaviny | dona |
| /ʔ/ | *matuqa | motuʻa | matua | matua | matoa | pare |
| /r/ | *rua | ua | lua | lua | roa | dos |
| /l/ | *tolu | tolu | tolu | tolu | telo | tres |

## Alfabet

Les cinc vocals estàndard: a, e, i, o, u, amb les seves variats allargades: ā, ē, ī, ō, ū.
Les consonants: f, g (sempre pronunciada com ŋ (ng)), h, k, l, m, n, s (rara, només en paraules estrangeres), t, v, '.
La ʻ, representa l'oclusiva glotal sorda (vegeu també okina), és coneguda en wallisià com a fakamoga (pertanyent a la gola). La fakamoga és avui dia ensenyat a les escoles, i es pot escriure amb apòstrof corb o invertit. De manera similar, el màcron (wallisià: fakaloa, 'allargar') és ensenyat a les escoles per marcar les vocals llargues, encara que la generació de més edat mai ha marcat l'aturada glotal o allargat les vocals.
Per exemple: Mālō te ma'uli ('bon dia').

## Expressions essencials

| Català | Wallisià |
| Hola | Mālō |
| Bon dia | Mālō te mā’uli |
| Bona tarda | Mālō te kataki |
| Passi-ho bé | ‘Alu la |
| Adéu | Nofo la |
| Com estàs? | ‘E (ke) lelei pe? |
| Estic bé | Ei, ‘e lelei pe |
| Gràcies | Mālō te ofa |
| Moltes gràcies | Mālōpe si ofa |
| Sí | Ei |
| No | Oho |
| Em dic ... | Ko toku higoa ko ... |

## Enllaços externs

* Informació sobre la política lingüística a Wallis i FutunaArxivat 2011-09-03 a Wayback Machine. (francès)
* Ethnologue (anglès)
* Un diccionari wallisià-francès i francès-wallisià amb vocabulari themàtic (Dominik Ramik 2013)
# Wilfried Hannes

Wilfried Hannes (Düren-Echtz, Alemanya, el 17 de maig de 1957) és un ex jugador alemany de futbol i entrenador, conegut per l'assoliment de la seva carrera tot i estar amb una discapacitat visual després de tenir un tumor que li havia fet perdre la vista en el seu ull dret de nen.
# Ximo Huguet Lecha

Ximo Huguet Lecha (Onda, 28 de setembre de 1981) és un polític valencià que fou l'alcalde d'Onda entre 2015 i 2019.
Llicenciat en Història per la Universitat de València i màster en Gestió Cultural per la Universitat Jaume I de Castelló, es va iniciar a la política el 2011, en formar part de la llista que el Partit Socialista del País Valencià va presentar a les eleccions del seu poble natal.
El setembre de 2014 va fer pública la seua intenció d'optar a l'alcaldia d'Onda com a cap de llista del PSPV. Tot just uns dies després de fer la presentació oficial de la mateixa, el novembre d'aquell any, el portaveu dels socialistes d'Onda i ex-alcalde de la localitat, Juan Miguel Salvador Pérez, deixà el seu càrrec al Grup Municipal del PSPV i Huguet fou elegit com a nou portaveu.
A pesar de no aconseguir el triomf a les eleccions municipals de 2015, l'acord signat pel PSPV amb Compromís per Onda, Onda Sí Se Puede i Esquerra Unida del País Valencià el convertiren en batlle.

## Referències

* ↑ «Sobre mi». Arxivat de l'original el 2020-08-08. [Consulta: 21 juliol 2016].
* ↑ «Ximo Huguet presenta su candidatura para el cambio en Onda este viernes» (en castellà). Castellón Confidencial, 06-11-2014. Arxivat de l'original el 2016-08-16. [Consulta: 21 juliol 2016].
* ↑ «XIMO HUGUET, ELEGIDO NUEVO PORTAVOZ DEL GRUPO MUNICIPAL SOCIALISTA EN ONDA.» (en castellà). Crónica Ondense, 11-11-2014. [Consulta: 21 juliol 2016].
* ↑ «Resultado elecciones municipales 2015» (en castellà). Ministeri de l'Interior, 2015. [Consulta: 21 juliol 2016].
* ↑ «EL SOCIALISTA XIMO HUGUET ES DESDE HOY EL NUEVO ALCALDE DE ONDA, ELEGIDO POR MAYORÍA ABSOLUTA» (en castellà). Crónica Ondense, 13-06-2015. [Consulta: 21 juliol 2016].
# Zircofil·lita

La zircofil·lita és un mineral de la classe dels silicats, que pertany al grup de l'astrofil·lita. Rep el seu nom per la seva composició química, que conté zirconi, i per analogia amb l'astrofil·lita.

## Característiques

La zircofil·lita és un silicat de fórmula química K₂(Na,Ca)(Mn$^{2+}$,Fe$^{2+}$)₇(Zr,Nb)₂Si₈O$_{26}$(OH)₄F. Va ser aprovada com a espècie vàlida per l'Associació Mineralògica Internacional l'any 1971, i redefinida el 2017 com a membre del grup de l'astrofil·lita. Cristal·litza en el sistema triclínic. La seva duresa a l'escala de Mohs oscil·la entre 4 i 4,5.
Segons la classificació de Nickel-Strunz, la zircofil·lita pertany a «09.DC - Inosilicats amb ramificacions de 2 cadenes senzilles periòdiques; Si₂O₆ + 2SiO₃ Si₄O₁₂» juntament amb els següents minerals: astrofil·lita, hidroastrofil·lita, kupletskita, magnesioastrofil·lita, niobofil·lita, kupletskita-(Cs), niobokupletskita, nalivkinita i sveinbergeïta.

## Formació i jaciments

Va ser descoberta al massís alcalí de Korgeredaba, a Sangilen Upland, a la República de Tuvà, a Rússia. També ha estat descrita al Canadà, Sud-àfrica, Portugal i els Estats Units.

## Referències

* ↑ «Zircophyllite» (en anglès). Mindat. [Consulta: 25 novembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 25 novembre 2017].